open-index/open-wikipedia-markdown huggingface dataset:
Ηγεμονία της Φερράρα

Η **Ηγεμονία της Φερράρα** ήταν η ονομασία των εδαφών τα οποία βρίσκονταν υπό τον έλεγχο της οικογένειας των Έστε από το 1209 έως το 1471. Πέραν της Φερράρα, σταδιακά έφθασε να περιλαμβάνει κι άλλες πόλεις, με σημαντικότερες την Μόντενα και το Ρέτζο νελλ'Εμίλια. Οι Έστε, μαρκήσιοι της ομώνυμης βενετικής πόλης, ήταν επίσης γνωστοί ως *μαρκήσιοι της Φερράρα*, κι ως εκ τούτου τα εδάφη τους ήσαν επίσης γνωστά, εσφαλμένα, ως **Μαρκιζάτο της Φερράρα**.

## Ιστορία
Με τον θάνατο της Μεγάλης Κόμισσας Ματθίλδης της Κανόσα, το 1115, στην Φερράρα εγκαθιδρύθηκε και, σταδιακά, ισχυροποιήθηκε τοπική δημοτική αρχή.

Η Ελεύθερη Πόλη επιβίωσε για διάστημα σχεδόν 150 ετών. Από το 1208, υπό τον Άτσο ΣΤ΄ ντ'Έστε, εγκαθιδρύθηκε η ηγεμονία του Οίκου των Έστε, ο οποίος ήταν ταγμένος με το μέρος των Γουέλφων. Από εκεί, οι Έστε εξάπλωσαν τα υπό τον έλεγχό τους εδάφη μέχρι την Μόντενα και το Ρέτζο.

Η Φερράρα και τα γειτονικά της εδάφη αποτελούσαν, επισήμως, τμήμα των Παπικών Κρατών, ενώ η Μόντενα και το Ρέτζο της Αγίας Ρωμαϊκής Αυτοκρατορίας, με αποτέλεσμα οι μαρκήσιοι του Έστε να αποτελούν, ταυτόχρονα, βασάλους του Πάπα για τα εδάφη της Φερράρα, και του αυτοκράτορα για τα εδάφη της Μόντενα και του Ρέτζο.

Το 1471, ο μαρκήσιος Μπόρσο ντ'Έστε, ο οποίος από το 1452 αποτελούσε, ήδη, Δούκας της Μόντενα και του Ρέτζο, έλαβε από τον Πάπα Παύλο Β΄ τον δουκικό τίτλο επίσης για την Φερράρα, λίγο καιρό πριν τον θάνατό του.

Η ηγεμονία των Έστε στην Φερράρα, μεταβληθείσα, πλέον, σε δουκάτο, έλαβε τέλος το 1598, με τον αφανισμό του κυρίως κλάδου του οίκου και την υπαγωγή της Φερράρα στα Παπικά Κράτη. Οι Έστε εξακολούθησαν να κυβερνούν το Δουκάτο της Μόντενα και του Ρέτζο έως και τα τέλη του 19ου αιώνα.

## Παραπομπές


## Σχετικά λήμματα
* Δούκες της Φερράρα
* Φερράρα
* Πρώην κρατίδια της Ιταλίας
* Ιστορία της Φερράρα

Κατηγορία:Παπικά Κράτη
Φερραρα, Ηγεμονια της
Κατηγορία:Ιστορία της Εμίλια-Ρομάνια
Δημήτρης Καμπουράκης

Ο **Δημήτρης Καμπουράκης** (Χανιά, 1961 - ) είναι Έλληνας δημοσιογράφος, συγγραφέας και παρουσιαστής. 

## Βιογραφία
Γεννήθηκε το 1961 στα Χανιά και σπούδασε στο Οικονομικό Πανεπιστήμιο Αθηνών (ΑΣΟΕΕ).

Έχει εργαστεί σε πολλούς τηλεοπτικούς και ραδιοφωνικούς σταθμούς, σε εφημερίδες, σε περιοδικά, σε ιστοσελίδες. Έχει εργαστεί στον ραδιοφωνικό σταθμό ΣΚΑΪ 100.3 και τον REAL FM. Στην τηλεόραση εργάστηκε στο MEGA. Η πρώτη εκπομπή που παρουσίασε ήταν η *Κοινωνία ώρα 8* από το 2004 μέχρι το 2006. Από τις 4 Σεπτεμβρίου 2006 παρουσίαζε την εκπομπή *Κοινωνία ώρα Mega* μαζί με τον Γιώργο Οικονομέα.

Έχει συγγράψει και κυκλοφορήσει τα ακόλουθα βιβλία: *Η υιοθεσία των ονείρων* (1986), *Η σιωπή της Αφροδίτης* (1993), *Μια σταγόνα ιστορία* (εκδ.Πατάκη, α' μέρος 2002, β' μέρος 2003, γ' μέρος 2013),*Ο κύριος Διάβολος προσφέρει ταξίδι* (εκδ.Πατάκη 2005), *Άγιος Αγύρτης* (εκδ. Πατάκη,2009), *Δύο ζωγράφοι* (εκδ. Πατάκη, 2017).

## Παραπομπές

## Εξωτερικοί σύνδεσμοι
* 

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες συγγραφείς του 20ού αιώνα
Κατηγορία:Έλληνες παρουσιαστές
Αλεξαντρά Ταβερνιέ

Η **Αλεξαντρά Ταβερνιέ** (γαλλικά: *Alexandra Tavernier*) (γεννημένη στις 13 Δεκεμβρίου 1993) είναι Γαλλίδα αθλήτρια η οποία ειδικεύεται στη σφυροβολία. Το προσωπικό ρεκόρ της είναι 74.05, που το πραγματοποίησε στη Σούπερ Λίγκ του Ευρωπαϊκού Πρωταθλήματος Ομάδων το 2015 στο Τσεμποκσάρι. 

Το 2010 συμμετείχε στα Ευρωπαϊκά Προκριματικά Στίβου για τους Ολυμπιακούς Αγώνες Νέων στη Μόσχα χωρίς να καταφέρει να προκριθεί. Το 2011 συμμετείχε στο Ευρωπαϊκό Πρωτάθλημα Στίβου Νέων καταλαμβάνοντας την 6η θέση και το 2012 στο Παγκόσμιο Πρωτάθλημα Στίβου Νέων κατακτώντας το χρυσό μετάλλιο. 

Έχει συμμετοχές σε δύο Ευρωπαϊκά Πρωταθλήματα Στίβου U23, το 2013 και το 2015. Στο Ευρωπαϊκό Πρωτάθλημα Στίβου U23 του 2013 αποκλείστηκε ενώ στο πρωτάθλημα του 2015 πραγματοποίησε ρεκόρ πρωταθλήματος στα προκριματικά, με επίδοση 72.98 και κατέκτησε το χρυσό μετάλλιο στον τελικό με επίδοση 72.50. 

Η μεγαλύτερη διάκρισή της στην κατηγορία των γυναικών είναι το χάλκινο μετάλλιο στο Παγκόσμιο Πρωτάθλημα Στίβου το 2015 στο Πεκίνο. Σε εθνικό επίπεδο, η Ταβερνιέ έχει κερδίσει δύο μετάλλια στο Γαλλικό Πρωτάθλημα Στίβου. Στο Γαλλικό Πρωτάθλημα Στίβου του 2015 δεν αγωνίστηκε, λόγω της συμμετοχής της στο Ευρωπαϊκό Πρωτάθλημα Στίβου U23 στο Τάλιν που διεξήχθη την ίδια περίοδο. Η Ταβερνιέ ανήκει στην ομάδα *Annecy Haute-Savoie Athlétisme*.

## Προσωπικά ρεκόρ
* Σφυροβολία – 74.05 (2015)

## Επιτεύγματα
### Εθνικές διοργανώσεις

### Διεθνείς διοργανώσεις

## Παραπομπές


## Εξωτερικοί σύνδεσμοι
* Αλεξάνδρα Ταβερνιέ προφίλ στην IAAF

Κατηγορία:Γάλλοι αθλητές του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Διοκλής ο Καρύστιος (ποιητής)

Ο **Διοκλής ο Καρύστιος** (1ος αιώνας μ.Χ.) ή **Ιούλιος Διοκλής** ή **Διοκλής Ρήτωρ**, ήταν αρχαίος Έλληνας ποιητής από τον οποίο διασώζονται τέσσερα επιγράμματα στην Ελληνική Ανθολογία. Το όνομα του δείχνει πως είχε ελληνική καταγωγή και είχε αποκτήσει τη Ρωμαϊκή υπηκοότητα. Θεωρείται πιθανό να πρόκειται για τον Διόδη τον Καρύστιο, ο οποίος αναφέρεται συχνά από τον Σενέκα, ενώ κατά το παρελθόν θεωρούνταν πως πιθανώς να ήταν ο -κατά πολύ αρχαιότερος- ιατρός με το ίδιο όνομα. Το όνομα του ποιητή αναφέρεται με διάφορους τρόπους στα επιγράμματα του. Επιγράμματα του Διοκλή του Καρυστίου περιλαμβανόταν στον Στέφανο του Φιλίππου του Θεσσαλονικέως.

## Παραπομπές


Κατηγορία:Αρχαίοι Έλληνες επιγραμματοποιοί
Κατηγορία:Στέφανος του Φιλίππου
Κατηγορία:Κάρυστος
Μαρίνα Ημαθίας

Η **Μαρίνα** είναι οικισμός της Κεντρικής Μακεδονίας στην Περιφερειακή Ενότητα Ημαθίας. Μέχρι το 1926 η Μαρίνα ονομάζοταν Σερμορίνοβον.

## Γεωγραφικά - Ιστορικά στοιχεία
Η Μαρίνα βρίσκεται στις όχθες του χείμαρρου Μέγα Ρεύμα σε υψόμετρο 140 μέτρα από την επιφάνεια της θάλασσας. Έχει πληθυσμό 1.042 κατοίκους (σύμφωνα με την απογραφή 2011) και βρίσκεται περίπου 7 χιλιόμετρα απόσταση βορειοανατολικά από τη Νάουσα.

Διαθέτει νηπιαγωγείο και Δημοτικό σχολείο και προ κρίσης Γυμνάσιο. Η ενοριακή εκκλησία του χωριού είναι αφιερωμένη στην Αγία Μαρίνα. Το πανηγύρι που πραγματοποιείται προς τιμή της Αγίας η οποία γιορτάζει στις 17 Ιουλίου είναι ονομαστό και μαζεύει κόσμο από τη γύρω περιοχή.

Οι κάτοικοι ασχολούνται με τη γεωργία. Ροδάκινα, νεκταρίνια, βερύκοκα, δαμάσκηνα, μήλα, αχλάδια, ακτινίδια είναι τα φρούτα που παράγονται όπως και οινοποιήσιμα σταφύλια ενταγμένα στην ονομαστή περιοχή ΟΠΑΠ Νάουσα.

Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Δήμος Νάουσας
Κατηγορία:Χωριά της περιφερειακής ενότητας Ημαθίας
Χρήστος Θηβαίος (πολιτικός)

Ο **Χρήστος Θηβαίος** (Ιστιαία, 1901 - Αθήνα, 27 Οκτωβρίου 1958) του Γεωργίου, ήταν Έλληνας νομικός και πολιτικός, ο οποίος διετέλεσε υπουργός Οικονομικών. 
## Βιογραφία
Γεννήθηκε το 1901 και καταγόταν από αγροτική οικογένεια. Σπούδασε Νομικά στο Πανεπιστήμιο της Αθήνας έως το 1923 και άσκησε το επάγγελμα του δικηγόρου.

Εξελέγη για πρώτη φορά βουλευτής Ευβοίας με το Λαϊκό Κόμμα στις εκλογές του 1946 με 7.656 ψήφους. Μετά ανεξαρτητοποιήθηκε και στις 7 Ιουλίου 1951 κατέλαβε την έδρα στην Εύβοια του Αντώνιου Κακαρά μετά την παραίτηση του τελευταίου. Εντάχθηκε μετά στην ΕΡΕ, με την οποία εξελέγη βουλευτής Αθηνών στις εκλογές του 1956.

Από το 1953 έως το 1954 ήταν διοικητής του ΙΚΑ.
Χρημάτισε υπουργός Οικονομικών στην κυβέρνηση Καραμανλή από τις 29 Φεβρουαρίου 1956 έως τις 5 Μαρτίου 1958. Πέθανε σε ηλικία 57 ετών το 1958.

Συνέγραψε επιστημονικές εργασίες, όπως "Περί εκτελέσεως κατά δήμων και κοινοτήτων", "Περί του δικαίου της νομής" (3 τόμοι), "Η Διοίκησις των Επικοίνων" και "Ελληνικόν Γεωργικόν Δίκαιον".

## Αναφορές


Κατηγορία:Βουλευτές Ευβοίας
Κατηγορία:Βουλευτές Αθηνών
Κατηγορία:Έλληνες υπουργοί Οικονομικών
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με την ΕΡΕ
Κατηγορία:Διοικητές του ΙΚΑ
Κλεόμαντις (ολυμπιονίκης)

[μικρογραφία|[Στατήρας της Ολυμπίας της 111ης (336 π.Χ.) διοργάνωσης των αγώνων]]
Ο **Κλεόμαντις** ήταν αρχαίος Έλληνας αθλητής του σταδίου από την πόλη του Κλείτωρα στην Αρκαδία, και υπήρξε ολυμπιονίκης στους 111ους αρχαίους Ολυμπιακούς Αγώνες το 336 π.Χ..

## Δείτε επίσης
* Κατάλογος αρχαίων ολυμπιονικών

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αρκάδες ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (4ος αιώνας π.Χ.)
Κύπελλο Κύπρου πετοσφαίρισης ανδρών 2013-14

Το **Κύπελλο Κύπρου 2013-14** ήταν η 40η έκδοση του Κυπέλλου Κύπρου (37η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι οκτώ ομάδες της Α΄ κατηγορία 2013-14. Νικήτρια ήταν η Ανόρθωση για 16η φορά στην ιστορία της.

## Σύστημα διεξαγωγής
Στην προημιτελική φάση οι οκτώ ομάδες κληρώθηκαν τυχαία μεταξύ τους σε τέσσερα ζευγάρια και έδωσαν διπλούς αγώνες (εντός και εκτός έδρας). Οι τέσσερις νικήτριες προκρίθηκαν στην ημιτελική φάση. Στην ημιτελική φάση οι ομάδες κληρώθηκαν τυχαία μεταξύ τους και τα δύο ζευγάρια έδωσαν διπλούς αγώνες (εντός και εκτός έδρας) με τις δύο νικήτριες να προκρίνονται στον τελικό. Στις δύο αυτές φάσεις, αν κάθε ομάδα ενός ζευγαριού είχε από μία νίκη, στον επόμενο γύρο προκρινόταν η ομάδα με τη μεγαλύτερη διαφορά μεταξύ των αποκτηθέντων και απολεσθέντων και στους δύο αγώνες σετ. Σε περίπτωση που είχαν την ίδια διαφορά (π.χ. κάθε ομάδα είχε από μια νίκη με 3-0), στον επόμενο γύρο προκρινόταν η ομάδα με την μεγαλύτερη διαφορά μεταξύ των
αποκτηθέντων και απολεσθέντων και στους δύο αγώνες πόντων. Σε περίπτωση που η διαφορά αυτή ήταν η ίδια, στον επόμενο γύρο προκρινόταν η ομάδα η οποία στον νικηφόρο της αγώνα είχε μεγαλύτερο λόγο στο κλάσμα που είχε σαν αριθμητή τους αποκτηθέντες και παρονομαστή τους απολεσθέντες πόντους της. Σε περίπτωση που και οι λόγοι του κλάσματος των δύο ομάδων ήταν ίδιοι διεξαγόταν επαναληπτικός αγώνας σε ουδέτερη έδρα.

Ο τελικός ήταν μονός και διεξήχθη σε ουδέτερη έδρα.

## Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Ημιτελικά
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Τελικός
Στον τελικό προκρίθηκαν η Ανόρθωση και η Ομόνοια. Το παιχνίδι διεξήχθη στις 25 Απριλίου 2014 στο Κίτιον στη Λάρνακα. Νικήτρια ήταν η Ανόρθωση με σκορ 3-2 σετ (20-25, 25-21, 25-21, 19-25,15-13).

## Παραπομπές


## Πηγές
*
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 2014
Κατηγορία:Πετοσφαίριση το 2013
Κύπελλο Κύπρου πετοσφαίρισης ανδρών 2008-09

Το **Κύπελλο Κύπρου 2008-09** ήταν η 35η έκδοση του Κυπέλλου Κύπρου (32η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι εννέα ομάδες της Α΄ κατηγορία 2008-09. Νικήτρια ήταν η Ομόνοια για 3η φορά στην ιστορία της.

## Α΄ φάση
Στην Α΄ φάση συμμετείχαν μόνο δύο ομάδες.




## Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Φάιναλ Φορ
Οι 4 ομάδες που προκρίθηκαν από την προημιτελική φάση συμμετείχαν στο Φάιναλ Φορ της διοργάνωσης. Οι δύο ημιτελικοί και ο τελικός ήταν προγραμματισμένα να διεξαχθούν στο Κλειστό Γήπεδο Πανεπιστημίου Κύπρου. Ο πρώτος ημιτελικός μεταξύ Ανόρθωσης-Διόνυσου έγινε στο γήπεδο αυτό, ωστόσο ακολούθησαν επεισόδια. Για το λόγο αυτό αποφασίστηκε όπως ο δεύτερος ημιτελικός και ο τελικός διεξαχθούν σε διαφορετικά γήπεδα.

### Ημιτελικά
Στην ημιτελική φάση έγιναν μονοί αγώνες. Ο πίνακας που ακολουθεί παρουσιάζει τα τελικά αποτελέσματα των αγώνων.




### Τελικός
Στον τελικό προκρίθηκαν η Ομόνοια και η Ανόρθωση. Το παιχνίδι διεξήχθη στις 24 Απριλίου 2009 στο Κίτιον Αθλητικό Κέντρο στη Λάρνακα. Νικήτρια ήταν η Ομόνοια με σκορ 3-2 σετ (25-16, 22-25, 25-16, 18-25, 15-12).

## Παραπομπές


## Πηγές
* 

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 2008
Κατηγορία:Πετοσφαίριση το 2009
Κύπελλο Κύπρου πετοσφαίρισης ανδρών 2007-08

Το **Κύπελλο Κύπρου 2007-08** ήταν η 34η έκδοση του Κυπέλλου Κύπρου (31η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι δέκα ομάδες της Α΄ κατηγορία 2007-08. Νικητής ήταν ο Παφιακός για 3η φορά στην ιστορία του.

## Α΄ φάση
Στην Α΄ φάση συμμετείχαν μόνο τέσσερις ομάδες. Έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Ημιτελικά
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Τελικός
Στον τελικό προκρίθηκαν ο Παφιακός και ο Διόνυσος Στρουμπιού. Το παιχνίδι διεξήχθη στις 17 Απριλίου 2008 στην Κλειστή Αίθουσα Αφροδίτη στην Πάφο. Νικητής ήταν ο Παφιακός με σκορ 3-0 σετ (25-19, 25-22, 25-22).

## Παραπομπές


## Πηγές
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 2007
Κατηγορία:Πετοσφαίριση το 2008
Γιοχάνα Μικλ-Λάιτνερ

Η **Γιοχάνα Μικλ-Λάιτνερ** (γερμανικά: *Johanna Mikl-Leitner*, γεννημένη στις 9 Φεβρουαρίου 1964) είναι Αυστριακή πολιτικός του Αυστριακού Λαϊκού Κόμματος. Μεταξύ των ετών 2003 και 2011 ήταν μέλος της κυβέρνησης της Κάτω Αυστρίας και από τις 21 Απριλίου 2011 ως το 2016 ήταν ομοσπονδιακή υπουργός Εσωτερικών της Αυστρίας.

## Βιογραφία
Η Γιοχάνα μεγάλωσε στην κωμόπολη Γκρομπχάρας. Σπούδασε στο Πανεπιστήμιο Οικονομικών και Επιχειρήσεων της Βιέννης και απέκτησε πτυχίο στις Κοινωνικές και Οικονομικές Επιστήμες.

Το 1989 και το 1990 ήταν καθηγήτρια στο επιχειρηματικό σχολείο του Λάα αν ντερ Τάγια, όπου είχε και η ίδια μαθητεύσει στο παρελθόν. Έπειτα, ήταν μαθητευόμενη στην Ομοσπονδία Αυστριακών Επιχειρήσεων ως το 1993 και τα επόμενα δύο χρόνια εργαζόταν για μια εκδοτική εταιρεία. 

Ως το πρώτο βήμα της Μικλ-Λάιτνερ στην πολιτική θεωρείται η πρόσληψή της ως στέλεχος αγοραλογίας για το Αυστριακό Λαϊκό Κόμμα στην Κάτω Αυστρία το 1995. Από το 1999 ως το 2003 ήταν μέλος του Εθνικού Συμβουλίου της Αυστρίας και στις 24 Μαρτίου 2003 έγινε μέλος της κυβέρνησης του κρατιδίου της Κάτω Αυστρίας.

Το 2010 εξελέγη αντιπρόεδρος της Συνέλευσης των Ευρωπαϊκών Περιφερειών. Μετά την παραίτηση του αντικαγκελάριου και προέδρου του Αυστριακού Λαϊκού Κόμματος, Τζόσεφ Προλ, η Γιοχάνα Μικλ-Λάιτνερ έγινε υπουργός στην κυβέρνηση του Βέρνερ Φάιμαν, αναλαμβάνοντας το Υπουργείο Εσωτερικών στις 21 Απριλίου 2011.

## Παραπομπές


Κατηγορία:Αυστριακοί πολιτικοί
Σερ Λόιντ

Η **Σερ Λόιντ** (*Cher Lloyd *, 28 Ιουλίου 1993) είναι Αγγλίδα τραγουδίστρια, στιχουργός, ράπερ και φωτομοντέλο. Έγινε γνωστή στη χώρα της, μέσω της συμμετοχής της, στον 7ο κύκλο του μουσικού διαγωνισμού The X Factor όπου τερμάτισε στην τέταρτη θέση. Σήμερα είναι μέλος της δισκογραφικής εταιρίας Syno Music. Το πρώτο της τραγούδι "Swagger Jagger" έγινε νούμερο ένα στο Ηνωμένο Βασίλειο. 

## Πρώτα Χρόνια
Η Σερ Λόιντ γεννήθηκε στο Μάλβερν του Ηνωμένου Βασιλείου, όπου και μεγάλωσε με την οικογένεια της. Τους γονείς της, Ντάρεν (Darren) και Νταϊάν (Diane) καθώς επίσης και τα τρία μικρότερα αδέρφια της, Σόφi (Sophie), Tζος (Josh) και Ρόζι (Rosie). Η οικογένεια της και η ίδια ανήκουν στη φυλή των Ρομά και μάλιστα η Σερ πέρασε το πρώτο έτος της ζωής της ταξιδεύοντας σε διάφορες πόλεις με το καραβάνι των Ρομά. Έχει δηλώσει οτι υπέστη ρατσιστικά σχόλια και μπούλινγκ απο τους συμμαθητές της στο σχολείο, λόγω της καταγωγής της. Η Σερ αποφοίτησε απο το σχολείο Dyson Perrins High School αλλά και απο τη δραματική σχολή Stagecoach.

## Δισκογραφία
### Aλμπουμ
*Sticks and Stones (2011)
*Sorry I'm Late (2014)

## Φιλμογραφία

## Προσωπική ζωή
Τον Ιανουάριο του 2012 δήλωσε οτι έχει σχέση με τον Craig Monk και στις 28 Νοεμβρίου 2013 παντρεύτηκαν σε κρυφή τελετή. 

## Παραπομπές


## Εξωτερικοί σύνδεσμοι

*
*
*

Κατηγορία:Αγγλίδες τραγουδίστριες
Κατηγορία:Άγγλοι στιχουργοί
Γεώργιος Τσοχώνης

Ο **Γεώργιος Τσοχώνης** (1852 - 2 Δεκεμβρίου 1929) ήταν Έλληνας έμπορος και πολιτικός.

## Βιογραφικά στοιχεία
Γεννήθηκε στο χωριό Βαμβακού Λακωνίας το 1852. Σε ηλικία 18 ετών πήγε στην Αφρική και άσκησε εμπορική και επιχειρηματική δραστηριότητα στη Σιέρα Λεόνε. Το 1879 ήταν ο συνιδρυτής της εταιρείας "Πάτερσον-Τσοχώνης" από κοινού με τον Τζορτζ Πάτερσον από τη Σκωτία. Η εταιρεία σύντομα επεκτάθηκε και σε άλλες χώρες στη Δυτική Αφρική, με υποκατάστημα στη Νιγηρία και τη Λιβερία, όπως και με το άνοιγμα γραφείου εξαγωγών στο Λίβερπουλ της Αγγλίας. Το 1886 έγινε η μεταφορά των γραφείων στο Μάντσεστερ, όπου βρίσκονται και σήμερα. Στη Βαμβακού ιδρύθηκε μερίμνη της εταιρείας του Τσοχώνη ένας υπερσύγχρονος ξενώνας.

Ο Τσοχώνης εξελέγη βουλευτής Λακωνίας στην διπλή αναθεωρητική Βουλή, που προέκυψε μετά τις εκλογές του 1910. Απεβίωσε το 1929 χωρίς να αφήσει απογόνους.

## Παραπομπές


Τσοχωνης
Κατηγορία:Έλληνες επιχειρηματίες
Ρωσικό Πρωτάθλημα Κλειστού Στίβου

To **Ρωσικό Πρωτάθλημα Κλειστού Στίβου** (ρωσικά: *Чемпионат России по лёгкой атлетике в помещении*) είναι το εθνικό πρωτάθλημα στον κλειστό στίβο της Ρωσίας, που διοργανώνεται από την Ρωσική Ομοσπονδία Στίβου. 

Πραγματοποιείται κάθε χρόνο, κατά τις χειμερινές περιόδους και αναδεικνύει τους πρωταθλητές Ρωσίας στα αγωνίσματα ανδρών και γυναικών. Το πρωτάθλημα χρησιμεύσει ως ένας τρόπος για την επιλογή των καλύτερων αθλητών στο Παγκόσμιο Πρωτάθλημα Κλειστού Στίβου, στο Ευρωπαϊκό Πρωτάθλημα Κλειστού Στίβου και σε άλλες διεθνείς διοργανώσεις.

Διεξήχθη για πρώτη φορά το 1992 μετά την κατάρρευση της Σοβιετικής Ένωσης και αντικατέστησε το ομώνυμο Πρωτάθλημα Κλειστού Στίβου που είχε διοργανωθεί για πρώτη φορά το 1964.

Στο πρωτάθλημα πραγματοποιούνται είκοσι έξι (2015) αγωνίσματα συνολικά, με τα σύνθετα αγωνίματα τις περισσότερες φορές να διεξάγονται σε άλλες ημερομηνίες και σε άλλες περιοχές πριν το κύριο μέρος του πρωταθλήματος. Η διοργάνωση μεταδίδεται διαδικτυακά από το AthleticsClubTV.

## Διοργανώσεις

## Ρεκόρ

### Ανδρών
thumb|Ο Σεργκέι Σουμπένκοφ που έσπασε το ρεκόρ Πρωταθήματος στα 60 μέτρα με εμπόδια το 2013.
thumb|Ο Ιβάν Ούκοφ που ισοφάρισε το ρεκόρ Πρωταθήματος στο άλμα εις ύψος το 2014.

### Γυναικών
thumb|Η Σβετλάνα Φεοφάνοβα που έσπασε το ρεκόρ Πρωταθήματος στο άλμα επί κοντώ το 2010.

## Δείτε επίσης
* Ρωσικό Πρωτάθλημα Στίβου

## Παραπομπές


## Εξωτερικοί σύνδεσμοι
*Επίσημη ιστοσελίδα της Ρωσικής Ομοσπονδίας Στίβου

Κατηγορία:Ρωσικά Πρωταθλήματα Στίβου
Κατηγορία:Στίβος στη Ρωσία
Κωνσταντίνος Φίλανδρος

Ο **Κωνσταντίνος Ι. Φίλανδρος** (1877-1940) ήταν Έλληνας εκπαιδευτικός και πολιτικός.

## Βιογραφία
Γεννήθηκε στην Καλλίπολη της Θράκης και σπούδασε στη Μεγάλη του Γένους Σχολή και έπειτα στο Πανεπιστήμιο των Αθηνών.
Πήρε μέρος στο κίνημα της Θεσσαλονίκης. Εξελέγη βουλευτής Καλλίπολης το 1920 και Θεσσαλονίκης το 1923. 
Στην κυβέρνηση του δικτάτορα Πάγκαλου ήταν  υπουργός Υγιεινής, Προνοίας και Δημοσίας Αντιλήψεως από τις 17 Οκτωβρίου 1925 ως τις 12 Ιανουαρίου 1926.
Στις δημοτικές εκλογές του 1934 εξελέγη Δήμαρχος Αγίου Γεωργίου Κερατσινίου.
Με δική του πρωτοβουλία ο δήμος μετονομάστηκε σε Δήμο Αμφιάλης.
Ο Φίλανδρος συνέγραψε σχολικά βιβλία.

## Βιβλία
*"Γενική Ελληνική ιστορία. Τεύχος Β΄, Βυζαντινή Ελληνική ιστορία κατά το νέον πρόγραμμα της Πατρ. Κεντρ. Εκπαιδευτικής Επιτροπής. Βιογραφικώς από της εις τους Ρωμαίους υποταγής της αρχαίας Ελλάδος μέχρι της υπό των Τούρκων αλώσεως της Κωνσταντινούπολεως" (1910)

## Παραπομπές


Κατηγορία:Βουλευτές Θεσσαλονίκης
Κατηγορία:Έλληνες υπουργοί Υγιεινής, Προνοίας και Αντιλήψεως
Ραμπιά Σουλτάνα

Η **Χασεκί Ραμπιά Σουλτάν** (Οθ. Τούρκικα:رابعه سلطان) (Τούρκικα: *Haseki Rabia Sultan*, πριν το 1680 - 14 Ιανουαρίου 1712) ήταν η πρώτη σύζυγος του σουλτάνου Αχμέτ Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Haseki Rabia Sultan Aliyyetü'ş-Şân Hazretleri***

## Βιογραφία
Η Ραμπιά Σουλτάν, της οποίας το αρχικό όνομα είναι άγνωστο, συνελήφθη κατά τη διάρκεια μιας από τις επιδρομές των Τατάρων και πωλήθηκε ως σκλάβα. Ήταν ίσως μία από τις αδελφές του Αχμέτ Β΄, που έδωσε την Ραμπιά στον Αχμέτ ως παλλακίδα, καθώς η μητέρα του, Χατιτζέ Μουαζέζ Σουλτάν είχε πεθάνει πριν από την άνοδο του στο θρόνο.

Οι γυναίκες του Οθωμανού Σουλτάνου ζούσαν στο αυτοκρατορικό χαρέμι, ένα από τα πιο σημαντικά στοιχεία της Οθωμανικής Αυλής. Σύμφωνα με την οθωμανική παράδοση, της δόθηκε ένα αραβικό όνομα. Πολύ λίγα είναι γνωστά για την Ραμπιά Σουλτάν, κυρίως γιατί οι Σουλτάνοι δεν άφηναν του γιους που επέζησαν μετά τον θάνατο του πατέρα τους να φτάσουν στον θρόνο, φέρνοντας έτσι της μητέρες τους στο προσκήνιο ως Βαλιντέ Σουλτάν.

Στις 6 Οκτωβρίου 1692 γέννησε δύο γιους, τον Ηγεμόνα Ιμπραήμ και τον Ηγεμόνα Σελίμ, και ακολούθησε η γέννηση της Ασιγιέ Σουλτάν το 1693. Μετά το θάνατο του Αχμέτ το 1695, η Ραμπιά μαζί με την κόρη της Ασιγιέ Σουλτάν και τα άλλα μέλη του περιβάλλοντός του Αχμέτ εξορίστηκαν οριστικά στο Παλιό Παλάτι. Ο επιζών γιος της, Ηγεμόνας Ιμπραήμ, παραδόθηκε στην νέα Βαλιντέ Σουλτάν, την Εμετουλάχ Ραμπιά Γκιουλνούς Σουλτάν.

Πέθανε στις 14 Ιανουαρίου 1712 και θάφτηκε μαζί με τον σύζυγό της. Ο χώρο ανάπαυσης της βρίσκεται στο εσωτερικό του τάφου του Σουλεϊμάν Α' του Μεγαλοπρεπούς στο Σουλεϊμανιγιέ Τζαμί, στην Κωνσταντινούπολη.

Η Ραμπιά Σουλτάν ήταν η τελευταία γυναίκα που έφερε τον τίτλο της Χασεκί Σουλτάν, εφόσον καταργήθηκε μετά. Ο τίτλος είχε δημιουργηθεί τον 16ο αιώνα για την Χουρέμ Σουλτάν, σύζυγο του Σουλεϊμάν Α΄ του Μεγαλοπρεπή και μητέρα του Σελίμ Β΄.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Κονστάντζε φον Σούλτχες

Η **Κονστάντσε φον Σούλτχες-Ρέχμπεργκ** (γερμανικά: Konstanze von Schulthess, 27 Ιανουαρίου 1945) είναι Γερμανίδα συγγραφέας.

## Βιογραφία
Η Κονστάντσε είναι η νεότερη από τα 5 παιδιά της Νίνα φον Στάουφενμπεργκ και του Κλάους φον Στάουφενμπεργκ, ηγέτη του αποτυχημένου πραξικοπήματος της 20ης Ιουλίου που είχε σκοπό να σκοτώσει τον Χίτλερ και να ανατρέψει την κυβέρνηση των Ναζί. Γεννήθηκε έξι μήνες μετά τον θάνατό του πατέρα της. Σήμερα ζει στην Ζυρίχη, και το 2008 συνέγραψε ένα βιβλίο σχετικά με την βιογραφία της μητέρας της.

## Έργα
* von Schulthess, Konstanze (2008). *Nina Schenk Gräfin von Stauffenberg: ein Porträt* (γερμανικά). Μόναχο: Pendo. ISBN 3-858-42652-0. OCLC [//www.worldcat.org/oclc/226355136 226355136].&nbsp; 

## Παραπομπές


Κατηγορία:Γερμανοί συγγραφείς
Οικογένεια φον Έσσεν

**Φον Έσσεν** ή **Έσσεν** είναι το επίθετο Βαλτικής Γερμανικής και Σουηδικής οικογένειας ευγενών.

## Ιστορία
Πρώτος γνωστός πρόγονος της οικογένειας ήταν ο Τόμας φον Έσσεν (π. 1615–1627), ο οποίος καταγόταν από την επαρχία Λέενε της Εσθονίας. Ο γιος του, Αλεξάντερ φον Έσσεν, έλαβε σουηδικό τίτλο ευγενείας, ωστόσο δεν εισήχθη στον Σουηδικό Οίκο Ευγενών. Οι απόγονοί του, Ράινχολντ Βίλεμ φον Έσσεν (1669–1732) και Χανς Χένρικ φον Έσσεν (1674–1729), έλαβαν τον τίτλο του Βαρόνου το 1717 και το 1719, αντίστοιχα, με αριθμό μητρώου 158.

Έτερο σημαντικό μέλος της οικογένειας ήταν ο Χανς Χένρικ φον Έσσεν, Σουηδός στρατάρχης. Επίσης, διακεκριμένος στρατιωτικός ήταν και ο Ιβάν Έσσεν (1759–1813), Ρώσος αντιστράτηγος και στρατιωτικός διοικητής της Ρίγας. Ο Κόμης Νικολάι Έσσεν προερχόταν από τον Λιβονικό κλάδο της οικογένειας, ωστόσο το ίδιο δεν ίσχυε για τον Κόμη Πέτερ Κιρίλοβιτς Έσσεν, οποίος γεννήθηκε ως αστός.

## Σημαντικά μέλη οικογένειας
* Φρέντρικ φον Έσσεν (1831–1921), Σουηδός βαρόνος, Στρατάρχης του Βασιλείου και Υπουργός Οικονομικών
* Σίρι φον Έσσεν (1850–1912), Φινλανδή-Σουηδή ηθοποιός, σύζυγος του Άουγκουστ Στρίντμπεργκ



File:Essen Ivan N.jpg|Ιβάν Έσσεν
File:HansHenrikEssen.jpg|Χανς Χένρικ φον Έσσεν
File:Swedish Reichsmarschall Fredrik von Essen.jpg|Φρέντρικ φον Έσσεν
File:Siri von Essen 1880.jpg|Σίρι φον Έσσεν



## Παραπομπές


## Πηγές
Το λήμμα βασίζεται εν μέρει ή στο σύνολό του σε περιεχόμενο από το Nordisk familjebok, 1904–1926.

## Εξωτερικοί σύνδεσμοι
* 
* Essen Bygg AB – Σουηδική Εταιρεία ιδρυθείσα από απόγονο της Οικογένειας φον Έσσεν


Κατηγορία:Σουηδικές ευγενείς οικογένειες
Κατηγορία:Φινλανδικές ευγενείς οικογένειες
Κατηγορία:Ρωσικές ευγενείς οικογένειες
Κατηγορία:Γερμανοβαλτικές ευγενείς οικογένειες
Ηρόδωρος ο Μεγαρεύς

Ο **Ηρόδωρος ο Μεγαρεύς** (4ος - 3ος αιώνας π.Χ.) ήταν αρχαίος Έλληνας μουσικός από τα Μέγαρα, ο οποίος υπήρξε 10 φορές ολυμπιονίκης συνεχόμενα από το 328 π.Χ. (113οι αρχαίοι ολυμπιακοί αγώνες) έως το 292 π.Χ. (122οι) στο αγώνισμα των σαλπιγκτών. Διακρινόταν για το μεγάλο του σωματικό μέγεθος, την αδηφαγία του -αναφέρεται πως κατανάλωνε πολλά κιλά άρτου, κρέατος και οίνου- καθώς και την ένταση της σάλπιγγας του. Συμμετείχε επίσης ως σαλπιγκτής και κήρυκας και στους Νέμεους, Ίσθμιους και Πύθιους αγώνες και υπήρξε περιοδονίκης.

Ο Αθήναιος, λόγιος του 3ου αιώνα μ.Χ., αντλεί πληροφορίες από τον ιστορικό Αμάραντο τον Αλεξανδρινό του 1ου αιώνα μ.Χ., στην περιγραφή που δίνει για τον Ηρόδωρο και αναφέρει πως είχε ύψος 3,5 πήχεις (1,60 μέτρα), διέθετε δυνατά πνευμόνια, μπορούσε να παίξει 2 σάλπιγγες ταυτόχρονα, και πως πέρα από τη μεγάλη αγάπη για το φαγητό που διέθετε, συνήθιζε να κοιμάται πάνω σε δέρμα λιονταριού.

Το 303 π.Χ. ο Ηρώδορος συμμετείχε στην πολιορκία του Άργους από τον Δημήτριο τον Πολιορκητή, όταν κατά την δυσκολία που εμφανίστηκε να προσεγγίσει η ελέπολις τα τείχη της πολιορκούμενης πόλης, εμψύχωσε τους στρατιώτες σαλπίζοντας με δύο σάλπιγγες ταυτόχρονα.

Αναφορά στην πολύ μεγάλη ηχητική ένταση που παρήγαγε ο Ηρόδωρος μέσω της σάλπιγγας του κάνει και ο λόγιος του 2ου αιώνα μ.Χ., Ιούλιος Πολυδεύκης.

## Παραπομπές


Κατηγορία:Αρχαίοι Έλληνες μουσικοί
Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Νεμεονίκες
Κατηγορία:Ισθμιονίκες
Κατηγορία:Περιοδονίκες
Κατηγορία:Αρχαίοι ολυμπιονίκες της σάλπιγγας
Κατηγορία:Αρχαίοι Μεγαρείς ολυμπιονίκες
Κατηγορία:Αρχαίοι ολυμπιονίκες (4ος αιώνας π.Χ.)
Κατηγορία:Αρχαίοι ολυμπιονίκες (3ος αιώνας π.Χ.)
Ηρόδωρος ο Ηρακλειώτης

Ο **Ηρόδωρος ο Ηρακλειώτης** (6ος αιώνας π.Χ.) ή **Ηρόδωρος ο Ποντικός**, ήταν αρχαίος Έλληνας ιστορικός από την Ηράκλεια του Πόντου, ο οποίος εμφανίζεται να έζησε κατά την ίδια εποχή με τους ιστορικούς Εκαταίο τον Μιλήσιο και Φερεκύδη τον Σύρο, στο δεύτερο μισό του 6ου αιώνα π.Χ., ενώ ο γιος του, ο Βρύσων, έζησε πριν την εποχή του Πλάτωνα.

Ο Ηρόδωρος έγραψε ένα έργο σχετικά με την μυθολογία και λατρεία του Ηρακλή, το οποίο επίσης περιείχε και ένα αριθμό από ιστορικές και γεωγραφικές πληροφορίες, και θεωρείται πως ήταν ένα αρκετά εκτεταμένο έργο μια και ο λόγιος του 2ου αιώνα μ.Χ. Αθήναιος αναφέρει πως χρησιμοποιεί υλικό από το 17ο βιβλίο του έργου αυτού. Αναφέρεται επίσης συχνά στον σχολιασμό που συνοδεύει τα έργα του Πίνδαρου και του Απολλώνιου του Ρόδιου, καθώς και από τον Αριστοτέλη, Πλούταρχο, και άλλους. Ο σχολιασμός στο έργο του Απολλώνιου αναφέρεται επίσης στην ύπαρξη ενός έργου του Ηροδώρου σχετικά με τους Μάκρωνες οι οποίοι ήταν ένα έθνος στις ακτές του Εύξεινου Πόντου, καθώς και σε μια πραγματεία για την πόλη της Ηράκλειας, και επίσης ένα έργο σχετικά με τον μύθο των Αργοναυτών.

Αναφορές υπάρχουν επίσης για την ύπαρξη έργων με τίτλο *Οιδίπους*, *Πελοπεία*, και *Ὀλυμπία* από τον Ηρόδωρο. Δεν είναι ξεκάθαρο όμως το αν όλα αυτά ήταν ξεχωριστά έργα ή απλώς ξεχωριστές ενότητες του έργου σχετικά με τον Ηρακλή. Ωστόσο τα *Ἀργοναυτικά*, στο οποίο γίνονται συχνά αναφορές θεωρείται πως είναι ξεχωριστό σύγγραμμα, καθώς και ξεχωριστό ήταν και το έργο σχετικά με την πόλη της Ηράκλειας, εκτός και αν το κείμενο όπου γίνεται η αναφορά, πρέπει να διαβαστεί ως *Περὶ Ἡρακλέους*, αντί για *Περὶ Ἡρακλέας*. Ένα παλαιότερο σφάλμα που είχε γίνει στον σχολιασμό του Απολλώνιου απέδιδε στον Ηρόδωρο δύο εξάμετρα από έναν από τους Ομηρικούς Ύμνους οδήγησε στην υπόθεση πως τα Αργοναυτικά του Ηρόδωρου ήταν ποίημα. Ωστόσο ο χαρακτήρας των αναφορών φαίνεται δεν φαίνεται να είναι συμβατός με μια τέτοια υπόθεση.

## Παραπομπές


## Κύρια πηγή
* Herodo'rus, A Dictionary of Greek and Roman biography and mythology - perseus.tufts.edu

Κατηγορία:Αρχαίοι Έλληνες ιστορικοί
Χίονις (στρατιωτικός)

Με το όνομα **Χίονις** αναφέρεται από τον ιστορικό Θουκυδίδη ένας στρατιωτικός της αρχαίας Σπάρτης, ο οποίος ήταν ένας από τους αντιπροσώπους που υπέγραψαν τη Νικίειο Ειρήνη με τους Αθηναίους το 421 π.Χ., τερματίζοντας την πρώτη περίοδο του Πελοποννησιακού πολέμου.

## Παραπομπές


Χιονις
Χίονις ο Λάκων

Ο **Χίονις ο Λάκων** (7ος αιώνας π.Χ.) ή **Χιόνης**, ήταν αρχαίος Έλληνας αθλητής.

## Βιογραφικό
Υπήρξε συνολικά 7 φορές ολυμπιονίκης στα αθλήματα του σταδίου και του δίαυλου, κερδίζοντας στο στάδιο κατά τους 28ους αγώνες (668 π.Χ.), και κατόπιν κερδίζοντας στο στάδιο και δίαυλο στους 29ους (664 π.Χ.), 30ους (660 π.Χ.) και 31ους (656 π.Χ.) ολυμπιακούς αγώνες της αρχαιότητας.

Υπήρξε ο πρώτος που νίκησε το αγώνισμα του σταδίου 3 συνεχόμενες φορές, και ήταν διάσημος για τις επιδόσεις του στο άλμα. Αναφέρεται πως στους αγώνες του 664 π.Χ. είχε επίδοση στο άλμα εις μήκος 22 πόδες (περίπου 7 μέτρα).

Ο επόμενος που έφτασε το επίτευγμα του Χίονι, αλλά και το ξεπέρασε κερδίζοντας και το αγώνισμα του οπλίτη δρόμου, ήταν ο Άστυλος ο Κροτωνιάτης (εκπροσωπόντας την πόλη των Συρακουσών). Οι Σπαρτιάτες για να διατηρήσουν την δόξα του Χίονι, αλλάξαν την τιμητική στήλη που είχε αναρτηθεί προς τιμή του Χίονι στην Ολυμπία, ώστε να αναγράφει ότι κατά την εποχή που έζησε δεν υπήρχε το άθλημα του οπλίτη δρόμου. Ο Παυσανίας ο οποίος είδε τη συγκεκριμένη στήλη, θεώρησε πως δεν είναι αυθεντική.

Μετά τα επιτεύγματα του στους ολυμπιακούς αγώνες, ο Χίονις πήρε μέρος στον ελληνικό αποικισμό της Κυρήνης το 630 π.Χ. από τον Βάττο.

## Ιστορικές μαρτυρίες
Παυσανίας, Περιήγηση 8.39.3 


           
                          
                                
**[39.3] Λακεδαιμόνιοι δὲ ἡνίκα Ἀρκάσιν ἐπεχείρησαν καὶ ἐσέβαλον ἐς τὴν Φιγαλίαν στρατιᾷ, μάχῃ τε νικῶσι τοὺς ἐπιχωρίους καὶ ἐπολιόρκουν προσκαθεζόμενοι: κινδυνεύοντος δὲ ἁλῶναι τοῦ τείχους ἐκδιδράσκουσιν οἱ Φιγαλεῖς, ἢ καὶ οἱ Λακεδαιμόνιοι σφᾶς ἀφιᾶσιν ἐξελθεῖν ὑποσπόνδους. ἐγένετο δὲ ἡ τῆς Φιγαλίας ἅλωσις καὶ Φιγαλέων ἡ ἐξ αὐτῆς φυγὴ Μιλτιάδου μὲν Ἀθήνῃσιν ἄρχοντος, δευτέρῳ δὲ ἔτει τῆς τριακοστῆς Ὀλυμπιάδος, ἣν Χίονις Λάκων ἐνίκα τὸ τρίτον.** 
                                
                
                
                                
                                
[39.3] Όταν οι Λακεδαιμόνιοι έκαναν επίθεση κατά των Αρκάδων και εισέβαλαν  με στρατό   άρχισαν να τους πολιορκούν. Όταν το τείχος κινδύνευε να κυριευθεί,  οι Φιγαλείς απέδρασαν   και οι Λακεδαιμόνιοι τους επέτρεψαν να φύγουν. Η άλωση της Φιγαλίας και η έξοδος των Φιγαλέων έγινε όταν άρχων επώνυμος στην Αθήνα ήταν ο Μιλτιάδης, στο δεύτερο έτος της τριακοστής ολυμπιάδας, κατά την οποία ο Λακεδαιμόνιος Χίονις είχε νικήσει για τρίτη φορά. 
                                
                


## Παραπομπές

## Εξωτερικοί Σύνδεσμοι

Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες του δίαυλου
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι Κυρηναίοι
Κατηγορία:Αρχαίοι ολυμπιονίκες (7ος αιώνας π.Χ.)
Ντικρ

μικρογραφία|Τραγουδώντας εκστατικά ντικρ
Το **ντικρ** (στα αραβικά ذكر που προφέρεται **δικρ**) είναι τελετουργική προσευχή των ισλαμιστών μοναχών σούφι. Βασίζεται στην ευλαβική συνεχή επανάληψη (μνημόνευση) των 99 «Ωραιοτάτων ονομάτων του Θεού» ή ενός μόνο από αυτά. Σκοπός αυτού του είδους προσευχής είναι η «ένωση» με τον Αλλάχ.

## Παραλλαγές
Η προσευχή ντικρ διαφοροποιείται ανά αδελφότητα σούφι είτε ως προς το περιεχόμενο είτε στον τρόπο βίωσης. Για διευκόλυνση χρησιμοποιείται κομποσκοίνι με 99 κόμπους ή 33 που μετριέται τρεις φορές.

## Παραπομπές


## Δείτε επίσης
*Προσευχή

Κατηγορία:Προσευχές
Κατηγορία:Μυστικισμός
Ευαγγελίστρια (συνοικία)

280px|thumb|Ιερός Ναός Ευαγγελιστρίας Πειραιώς.

Η **Ευαγγελιστρία** είναι συνοικία του Πειραιά που βρίσκεται στους δυτικούς πρόποδες του λόφου της Καστέλλας και συνδέει το κέντρο του Πειραιά με την βιομηχανική οδό Αθηνών - Πειραιώς.

## Θέση


Βορειοδυτικά: Λεύκα
Βόρεια: Λεύκα
Βορειοανατολικά: Νέο Φάληρο


Δυτικά: Γούβα του Βάβουλα

**Ευαγγελίστρια**
Ανατολικά: Καστέλλα
 Νοτιοδυτικά: Τερψιθέα
Νότια: Τερψιθέα
Νοτιοανατολικά: Καστέλλα


Συνορεύει βόρεια με τη Λεύκα με όριο την Οδό Ομηρίδου Σκυλίτση, νότια με την Τερψιθέα με όριο την Οδό Ελευθερίου Βενιζέλου, ανατολικά με την Καστέλλα με όριο την Οδό Δεληγιώργη και δυτικά με την Γούβα του Βάβουλα με όριο την Οδό Κουντουριώτου, βρίσκεται μεταξύ των οδών Δεληγιώργη - Ελευθερίου Βενιζέλου - Κουντουριώτου και Ομηρίδου Σκυλίτση.

## Χαρακτηριστικά

Πήρε το όνομα της από την ομώνυμη εκκλησία της Ευαγγελιστρίας που είναι το επίκεντρο της συνοικίας μαζί με το γειτονικό γηροκομείο Πειραιώς, οικοδομήθηκαν μαζί στα τέλη του 19ου αιώνα. Κεντρικοί οδικοί άξονες της συνοικίας είναι η Λεωφόρος Γρηγορίου Λαμπράκη και η οδός Τζαβέλλα που οδηγεί στον λόφο της Καστέλλας, στην διασταύρωση τους βρίσκεται η εκκλησία και το γηροκομείο.

## Ιστορία
Στην περιοχή υπήρχαν ερείπια των Μακρών Τειχών από τα αρχαία χρόνια, η συνοικία κατοικήθηκε μετά το 1890 από Κρητικούς που έφυγαν από την πατρίδα τους μετά την Κρητική επανάσταση παράλληλα με την γειτονική Καστέλλα. Το πρώτο κτίριο που οικοδομήθηκε ήταν το Γηροκομείο Πειραιώς το 1891, με δωρεά του δημάρχου Τρύφωνα Μουτζόπουλου, ενώ στη συνέχεια οικοδομήθηκε η εκκλησία της Ευαγγελιστρίας δίπλα από το γηροκομείο με υλικά από τον μικρό ναό δίπλα από το Τζάνειο νοσοκομείο. Γύρω από την εκκλησία στη συνέχεια δημιουργήθηκε σύντομα ο οικισμός της Ευαγγελιστρίας από μεγάλα νεοκλασικά κτίρια, πολλά από τα οποία υπάρχουν και σήμερα, με υλικά που χρησιμοποιήθηκαν από τα ερείπια των Μακρών Τειχών. Σήμερα βρίσκεται πολύ κοντά στο κέντρο του Πειραιά, σε κομβικό σημείο με μεγάλη εμπορική κίνηση γύρω από την Λεωφόρο Λαμπράκη, ενώ στα βόρεια λίγο πριν την διασταύρωση με τις γραμμές του Ηλεκτρικού βρίσκεται η Νομαρχία και η Πολεοδομία Πειραιώς.

## Πηγές
*Μεγάλο Πειραϊκό Λεύκωμα, Χρήστου Πατραγά, Εκδόσεις Μυτιληναίος, Πειραιάς, 2004

## Εξωτερικοί σύνδεσμοι
Ευαγγελίστρια Πειραιώς
Οδηγός Πόλης Πειραιά 

Ευαγγελίστρια
Γκέραλντ Κλουγκ

Ο **Γκέραλντ Κλουγκ** (γερμανικά: *Gerald Klug*) (γεννημένος στις 13 Νοεμβρίου 1968) είναι ένας Αυστριακός δικαστής και πολιτικός. Είναι μέλος του Σοσιαλδημοκρατικού Κόμματος της Αυστρίας και από τις 11 Μαρτίου 2013 υπηρετεί ως υπουργός άμυνας και αθλητισμού της Αυστρίας.

## Βιογραφία
Ο Κλουγκ γεννήθηκε στο Γκρατς στις 13 Νοεμβρίου 1968. Μετά την αποφοίτησή του από τεχνικό κολέγιο και επαγγελματικό σχολείο, υπηρέτησε τις Αυστριακές Ένοπλες Δυνάμεις, κατά το διάστημα 1987-1988. Το 2001 απέκτησε πτυχίο νομικής από το Πανεπιστήμιο του Γκρατς.

Ο Γκέραλντ Κλουγκ είναι ο επικεφαλής του κόμματος των σοσιαλδημοκρατών στο Αυστριακό Ομοσπονδιακό Συμβούλιο (Άνω Βουλή).  Η πρώτη εκλογή του στο συμβούλιο ήταν το 2005. Στις 13 Μαρτίου 2013 διορίστηκε ομοσπονδιακός υπουργός άμυνας και αθλητισμού στην κυβέρνηση του Βέρνερ Φάιμαν. Σε αυτή τη θέση αντικατέστησε τον Νόρμπερτ Νταράμπος.

## Παραπομπές


Κατηγορία:Αυστριακοί πολιτικοί
Νταλιάν

Το **Νταλιάν** (κινέζικα: *大连*) είναι πόλη της Κίνας.

## Γεωγραφία
Βρίσκεται στην επαρχία Λιαονίνγκ, στα βορειοανατολικά της Κίνας. Έχει πληθυσμό 3.902.467 κατοίκων, γεγονός που την καθιστά την δεύτερη μεγαλύτερη πόλη της επαρχίας Λιαονίνγκ μετά την πόλη Σενγιάνγκ και την 18η μεγαλύτερη πόλη της χώρας κατά την απογραφή του 2010. Κοντά στην πόλη βρίσκεται το γνωστό Πορτ Άρθουρ και είναι από τα σημαντικότερα λιμάνια της επαρχίας Λιαονίνγκ.

## Παραπομπές


Κατηγορία:Πόλεις της Κίνας
ASP.NET

To **Asp.Net** είναι προγραμματιστικό περιβάλλον της εταιρείας Microsoft  που δημιουργήθηκε για διαδικτυακό προγραμματισμό για την δημιουργία δυναμικών ιστοσελιδών στο διαδίκτυο. Αναπτύχθηκε από την Microsoft για να δώσει την δυνατότητα σε προγραμματιστές να δημιουργήσουν ιστοσελίδες, διαδικτυακές εφαρμογές και διαδικτυακές υπηρεσίες.

Δημιουργήθηκε τον Ιανουάριο του 2002 με την έκδοση 1.0 και είναι ο διάδοχος της τεχνολογίας Active Server Pages (ASP). Το ASP.NET δημιουργήθηκε με την (CLR) δίνοντας την ικανότητα στους προγραμματιστές να γράψουν την ASP.NET με οποιαδήποτε υποστηριζόμενη .NET γλώσσα. Η επέκταση ASP.NET SOAP επιτρέπει τους χρήστες της γλώσσας να κάνουν μηνύματα στην SOAP γλώσσα. To 2014 η Microsoft άρχισε να διαθέτει το περιβάλλον .ΝΕΤ ως ανοικτό-κώδικα υπό την άδεια Apache 2.0. 

## Σημειώσεις


Κατηγορία:Γλώσσες προγραμματισμού
Οθρυάδης

Ο **Οθρυάδης** ήταν Σπαρτιάτης ήρωας, που πήρε μέρος στη θρυλική μάχη, Σπάρτης και Άργους, για την πόλη της Κυνουρίας Θυρέα (Μάχη της Θυρέας (546 π.Χ.).

## Ιστορία

Το 546 π.Χ. οι Σπαρτιάτες και οι Αργείοι, αποφάσισαν να πολεμήσουν στην αρχαία Θυρέα (κοντά στο σημερινό Άστρος Αρκαδίας), προκειμένου να κατακτήσουν την περιοχή της Θυρεάτιδας. Επειδή ο αγώνας ήταν αμφίρροπος, οι αντίπαλοι συμφώνησαν να πολεμήσουν μόνο 300 Σπαρτιάτες με ίσο αριθμό Αργείων (Μάχη των 600 λογάδων). Η παράταξη με τις λιγότερες απώλειες, θα θεωρούταν νικήτρια και θα κυριαρχούσε στην περιοχή. Στο τέλος της μάχης απόμειναν ζωντανοί μόνο ο σπαρτιάτης Οθρυάδης και 2 αργείοι, ο Χρόμιος και ο  Ἀλκήνωρ. Έτσι τόσο οι Σπαρτιάτες, όσο και οι Αργείοι, αμφισβήτησαν το αποτέλεσμα και ο πόλεμος ξανάρχισε. Αργότερα τελείωσε με νίκη των Σπαρτιατών. Κατά τον Ηρόδοτο, ο Οθρυάδης, ντροπιασμένος που σκοτώθηκαν οι συμπολεμιστές του, αυτοκτόνησε. Σύμφωνα όμως με μια άλλη εκδοχή σκοτώθηκε στο τέλος από τον ένα Αργείο αντίπαλό του, τον Αλκηνώρα.

## Παραπομπές


## Πηγές

*Εγκυκλοπαίδεια Νέα Δομή, εκδόσεις Δομη, Αθήνα 1996, τόμος 25, σελ.153.

Κατηγορία:Αρχαίοι Σπαρτιάτες
Σιδηροδρομικός Σταθμός Δαυλείας

Ο **Σιδηροδρομικός Σταθμός Δαύλειας** είναι σιδηροδρομικός σταθμός του Οργανισμού Σιδηροδρόμων Ελλάδας, επί της σιδηροδρομικής γραμμής Αθηνών - Λειανοκλαδίου. Εγκαινιάστηκε στις 11 Νοεμβρίου 1904 και οφείλει την ονομασία του στον δήμο που εξυπηρετεί, τη Δαύλεια. Διαθέτει πλευρική αποβάθρα.

Ο σταθμός της Δαύλειας βρίσκεται δίπλα στην κοίτη του βοιωτικού Κηφισού, σε απόσταση 2 χλμ από το Μαυρονέρι και 7 χλμ από τη Δαύλεια. Στην περιοχή του σταθμού υπάρχει μικρός οικισμός με ονομασία **Σταθμός Δαύλειας**, ο οποίος έχει 4 κατοίκους, σύμφωνα με την απογραφή του 2011. Υπάγεται διοικητικά στην τοπική κοινότητα Μαυρονερίου.

## Yπηρεσίες

## Παραπομπές


Κατηγορία:Σιδηροδρομικές μεταφορές στη Βοιωτία
Δαυλεια
Δαυλεια
Δαυλεια
Ποταμός Γίκο

Ο **Ποταμός Γίκο** (ισπανικά: *Río Llico*) είναι ένας από τους κύριους ποταμούς της επαρχίας Γιανκίουε στη νότια Χιλή. Ο ποταμός τρέχει από βορειοανατολικά προς νοτιοδυτικά, αποστραγγίζοντας μέρος τις ανατολικές κλίσεις της Κορδιλιέρα Πελάδα.

## Εξωτερικοί σύνδεσμοι
* Las áreas que Chile debiera proteger
* Pesca en el Río Llico
* Diariollanquihue: Río Llico

Γικο
Ζεύξις (αποσαφήνιση)

Η ονομασία Ζεύξις μπορεί να αναφέρεται στα παρακάτω:
* Ζεύξις, αρχαίος Έλληνας ζωγράφος του 5ου αιώνα π.Χ.
* Ζεύξις (στρατηγός), αρχαίος Έλληνας στρατηγός του 3ου αιώνα π.Χ. των Σελευκιδών
* Ζεύξις ο Ταραντίνος, αρχαίος Έλληνας ιατρός του 3ου αιώνα π.Χ. από τον Τάραντα
* Ζεύξις (ιατρός), αρχαίος Έλληνας ιατρός του 1ου αιώνα π.Χ. 
* Ζεύξις (γλύπτης), αρχαίος Έλληνας γλύπτης του 2ου αιώνα π.Χ.
* Ζεύξις (χρυσοχόος), αρχαίος Έλληνας χρυσοχόος του 1ου αιώνα π.Χ.
* Ζεύξις (φιλόσοφος), αρχαίος Έλληνας φιλόσοφος που αναφέρεται από τον Διογένη Λαέρτιο
* Ζεύξις (σαλιγκάρι), είδος θαλάσσιου σαλιγκαριού
Ζεύξιππος (αποσαφήνιση)

Η ονομασία **Ζεύξιππος** μπορεί να αναφέρεται στα παρακάτω:

*Αρχαία Ελλάδα
**Ζεύξιππος (μυθολογία), ονομασία διάφορων ατόμων στην Ελληνική μυθολογία
**Ζεύξιππος ο Ηρακλειώτης, αρχαίος Έλληνας ζωγράφος του 5ου αιώνα π.Χ., κυρίως γνωστός ως Ζεύξις
**Ζεύξιππος ο Βοιωτός, αρχαίος Έλληνας ηγέτης της φιλορωμαϊκής παράταξης του 2ου αιώνα π.Χ.
**Ζεύξιππος (φιλόσοφος), αρχαίος Έλληνας φιλόσοφος της Σκεπτικιστικής σχολής
**Ζεύξιππος ο Λάκωνας, φίλος του Πλούταρχου
**Λουτρά Ζευξίππου, διάσημα ρωμαϊκά λουτρά στην Κωνσταντινούπολη
*Βιολογία:
***[[Ζεύξιππος (αράχνη)]]*, ταξινομικό γένος αραχνών της οικογένειας των Σαλτισιδών
** *[[Ζεύξιππος ατελλάνος]]*, είδος αράχνης
** *[[Ζεύξιππος ίστριος]]*, είδος αράχνης
** *[[Ζεύξιππος πάλλιδος]]*, είδος αράχνης
** *[[Ζεύξιππος γιουνανένσις]]*, είδος αράχνης
** Ζευξιππος ** Θεότητα του Βυζαντίου των ρωμαϊκών χρόνων ήταν ο ήλιος με το προσωνύμιο "Ζεύξιππος" (συχνό στη θρακική παράδοση), του οποίου το άγαλμα δέσποζε στο"Τετράστορον" στην Κωνσταντινούπολη (δηλαδή στη μεταγενέστερη πλατεία του Αυγούσταίου που έκτισε ο Κωνσταντίνος (σημερινή περιοχή των πάρκων μεταξύ Σουλταναχμέτ και Αγίας Σοφίας) (Διαμαντής Κούτουλας, ΜΥΣΤΙΚΉ ΚΩΝΣΤΑΝΤΙΝΟΎΠΟΛΗ)
Σιδηροδρομικός Σταθμός Χαιρώνειας

Ο **Σιδηροδρομικός Σταθμός Χαιρώνειας** είναι σιδηροδρομικός σταθμός στη Χαιρώνεια της Βοιωτίας. Βρίσκεται λίγο έξω από τη Χαιρώνεια. Ο σταθμός άνοιξε το 1904 και εξυπηρετείται από τα περιφερειακά τρένα ανάμεσα στην Αθήνα και το Λειανοκλάδι.

## Yπηρεσίες

Κατηγορία:Σιδηροδρομικές μεταφορές στη Βοιωτία
Χαιρώνεια
Χαιρώνεια
Χαιρώνεια
Σιδηροδρομικός Σταθμός Κηφισσού

Ο **Σιδηροδρομικός Σταθμός Κηφισού** είναι σταθμός του Οργανισμού Σιδηροδρόμων Ελλάδας, επί της σιδηροδρομικής γραμμής Αθηνών - Λειανοκλαδίου. Εγκαινιάστηκε το 1904 και οφείλει την ονομασία του στο ποτάμι στου οποίου βρίσκεται δίπλα στην κοίτη, το βοιωτικό Κηφισό.

## Yπηρεσίες

Κηφισός
Κηφισός
Κηφισός
Σιδηροδρομικός Σταθμός Μικροχελιδούς

Ο **Σιδηροδρομικός Σταθμός Μικροχελιδούς** (παλαιότερα: **Σιδηροδρομικός Σταθμός Νιαμάτων**) ήταν σιδηροδρομικός σταθμός στη γραμμή του Οδοντωτού που συνδέει το Διακοπτό με τα Καλάβρυτα. Βρίσκεται κοντά στο Φαράγγι του Βουραϊκού, βόρεια της κωμόπολης του Διακοπτού και 5 χιλιόμετρα μακριά από αυτήν. Ο σταθμός άνοιξε το 1896 και σήμερα είναι προαιρετική στάση. Ο σταθμός παλαιότερα έφερε και την ονομασία "Κάτω Μετόχι" ενώ διαθέτει δεύτερη τροχιά για διασταυρώσεις.

## Υπηρεσίες

## Παραπομπές


## Εξωτερικοί σύνδεσμοι
* Σιδηροδρομική στάση Νιάματα. *wikimapia.org*

Μικροχελιδού
Μικροχελιδού
Γιώργος Καλοβελώνης

Ο **Γιώργος Καλοβελώνης**, που γεννήθηκε στην Αθήνα στις 23 Αυγούστου 1959, είναι Έλληνας πρώην αθλητής της αντισφαιρίσεως (τένις), ο οποίος αντιπροσώπευσε την Ελλάδα στους Ολυμπιακούς Αγώνες του 1988 στη Σεούλ. Εκεί νικήθηκε και αποκλείσθηκε από τον πρώτο γύρο από τον κατά τρία έτη νεότερό του Νοτιοκορεάτη Κιμ Μπονγκ-σου. Επίσης, ο Καλοβελώνης αντιπροσώπευσε την Ελλάδα στους αγώνες του Κυπέλλου Ντέιβις από το 1978 μέχρι το 1992.

Ο Καλοβελώνης έχει ύψος 1,91 μ. και είναι δεξιόχειρας. Ξεκίνησε τον αθλητισμό σε ηλικία 11 ετών από τον Ο.Α. Φιλοθέης και την περίοδο 1976-77 αναδείχθηκε πρωταθλητής Ελλάδος εφήβων. Η καλύτερη θέση του στην παγκόσμια κατάταξη της ATP των καλύτερων αντισφαιριστών επιτεύχθηκε στις 23 Ιουνίου 1986, όταν έφθασε στη 208η θέση στο απλό ανδρών.

Μετά την αποχώρησή του από την ενεργό δράση, ο Καλοβελώνης ασχολήθηκε με την προπονητική του αθλήματος και υπήρξε προπονητής της Άννας Γερασίμου και του Βασίλη Μαζαράκη.

## Παραπομπές


## Εξωτερικοί σύνδεσμοι
* Ο Καλοβελώνης στην ATP
* Ο Καλοβελώνης στη Διεθνή Ομοσπονδία Αντισφαιρίσεως  (με φωτογραφία)

Κατηγορία:Έλληνες αθλητές της αντισφαίρισης
Κατηγορία:Έλληνες προπονητές αντισφαίρισης
Κατηγορία:Αθλητές του Αττικού ομίλου αντισφαίρισης Φιλοθέης
Κατηγορία:Έλληνες αντισφαιριστές στους Θερινούς Ολυμπιακούς Αγώνες
Σιδηροδρομικός Σταθμός Αλαλκομενών

Ο **Σιδηροδρομικός Σταθμός Αλαλκομενών** είναι σιδηροδρομικός σταθμός στις Αλαλκομενές της Βοιωτίας και βρίσκεται λίγο έξω από το χωριό. Ο σταθμός άνοιξε το 1904 και εξυπηρετείται από τα περιφερειακά τρένα ανάμεσα στην Αθήνα και το Λειανοκλάδι. Ο σταθμός κατασκευάστηκε από την *«[[Αγγλική Εταιρεία Λίμνης Κωπαΐδας]]»* *(Lake Copais Co Ltd)* η οποία είχε αναλάβει την αποξήρανση της λίμνης κατά τον 19ο αιώνα. Είναι από τα λίγα κτίσματα που κατασκεύασε η εταιρεία και υπάρχουν έως σήμερα, έχοντας χαρακτηριστεί ως διατηρητέο μνημείο. Ο σταθμός εξυπηρετεί και την κωμόπολη του Αγίου Γεωργίου, η οποία απέχει 5 χιλιόμετρα από το σταθμό αυτό.

## Yπηρεσίες

## Παραπομπές

Κατηγορία:Σιδηροδρομικές μεταφορές στη Βοιωτία
Αλαλκομενές
Αλαλκομενές
Αλαλκομενές
Αλιγάτορας: Στο Στόμα του Κροκοδείλου

Το ***Αλιγάτορας: Στο Στόμα του Κροκοδείλου*** (γνωστό και ως ***Ο Τρομερός Κροκόδειλος Σκορπά τον Πανικό***, αγγλικά: ***Alligator***) είναι αμερικάνικη ταινία τρόμου του 1980 σε σκηνοθεσία Λιούις Τιγκ και σενάριο Τζον Σέιλς. Η ταινία έλαβε επαίνους από κριτικούς για το σατιρικό της ύφος. Μια συνέχεια κυκλοφόρησε το 1991 με τίτλο Αλιγάτορας 2: Η Μετάλλαξη. Παρά τον τίτλο η ταινία δεν μοιράζεται κανέναν χαρακτήρα και ηθοποιό από το πρωτότυπο, και το σενάριο ήταν ουσιαστικά μια ανακατασκευή του πρώτου. Ένα επιτραπέζιο παιχνίδι που βασίζεται στην ταινία κυκλοφόρησε από την Ideal Toy Company το 1980.

## Πλοκή

Ένας αστυνομικός και μια ερπετολόγος προσπαθούν να εντοπίσουν έναν γιγάντιο δολοφονικό αλιγάτορα ο οποίος κατέληξε στους υπονόμους πολλά χρόνια πριν και τώρα σπέρνει τον τρόμο στο Σικάγο.

## Διανομή
*Ρόμπερτ Φόρστερ ως *Ντέιβιντ Μάντισον*
*Ρόμπιν Ρίκερ ως *Μαρίσα Κένταλ*
*Μάικλ Β. Γκάζο ως *Αρχηγός Κλαρκ*
*Ντιν Τζάγκερ ως *Σλέηντ*
*Σίντνεϊ Λάσικ ως *Γκούτσελ*
*Τζακ Κάρτερ ως *Δήμαρχος*
*Πέρι Λανγκ ως *Κέλλυ*
*Χένρι Σίλβα ως *Μπροκ*
*Μπαρτ Μπρέιβερμαν ως *Κεμπ*

## Τοποθεσία
Τα γυρίσματα πήραν μέρος μέσα και γύρω από το Λος Άντζελες. Αν και ο σχολιασμός στο DVD της Lions Gate Entertainment λέει ότι πήραν στο Σικάγο, τα οχήματα της αστυνομίας στην ταινία φαίνεται ότι έχουν πινακίδες από το Μιζούρι. Όταν η μικρή Μαρίσα επιστρέφει σπίτι με την οικογένειά της από τις διακοπές τους στη Φλόριντα, περνούν μια πινακίδα που γράφει "Καλώς ήρθατε στο Μιζούρι".

## Υποδοχή
Ο Βίνσεντ Κάνμπι της New York Times επαίνεσε την ταινία, λέγοντας, "η αγωνία της ταινίας είναι συχνά τόσο αληθινή όσο και το πνεύμα της αλλά και της επίγνωσης των κλισέ που χρησιμοποιεί".

Ο κριτικός ταινιών Ρότζερ Ίμπερτ έδωσε στην ταινία μια βαθμολογία των 1/4 λέγοντας ότι θα ήταν καλύτερο "να πετάξουμε την ταινία στην τουαλέτα και μετά να δούμε αν θα μεγαλώσει σε κάτι μεγάλο και φοβερό".

## Συνέχεια
Μια συνέχεια κυκλοφόρησε το 1991 με τίτλο Αλιγάτορας 2: Η Μετάλλαξη. Οι περισσότεροι κριτικοί μίσησαν την ταινία λόγω των λιγότερο εντυπωσιακών εφέ και λόγω του σεναρίου που είναι ανακατασκευή της πρώτης ταινίας. Σε αντίθεση με την αρχική ταινία που αξιολογήθηκε με R, η συνέχεια αξιολογήθηκε με PG-13.

## Κυκλοφορία
Την 18η Σεπτεμβρίου 2007, η Lions Gate Entertainment κυκλοφόρησε την ταινία σε DVD για πρώτη φορά στις ΗΠΑ. Κυκλοφόρησε επίσης στο Ηνωμένο Βασίλειο μια διπλή έκδοση που περιέχει και τη συνέχεια του 1991.

## Εξωτερικοί Σύνδεσμοι
*Alligator στο Rotten Tomatoes
*Alligator στο Allmovie
*Παρουσίαση της ταινίας στο Roger Ebert.com
*Παρουσίαση της ταινίας στο b-movies.gr

Κατηγορία:Αμερικανικές ταινίες της δεκαετίας 1980
Κατηγορία:Ταινίες του 1980
Κατηγορία:Αγγλόφωνες ταινίες
Κατηγορία:Αμερικανικές σατιρικές ταινίες
Κατηγορία:Αμερικανικές κωμικές ταινίες τρόμου
Κατηγορία:Ταινίες γυρισμένες στο Λος Άντζελες